Diari Oficial de la Generalitat Valenciana


Sumari del DOGV 5043, del 06-07-2005 (2005/7889)

ORDRE de 20 de juny de 2005, per la qual es modifica l'Orde de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5043

Data del DOGV
:   06-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7889


Data del document
:   20-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'agricultura
    * suport econòmic
    * segur agrícola

ORDRE de 20 de juny de 2005, per la qual es modifica l'Orde de 8 de març de 2002 (DOGV núm. 4.211, de 15.03.2002), de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries. [2005/7889]
  
L'Orde de 8 de març de 2002, de la Conselleria d'Agricultura, Pesca i Alimentació, regula les subvencions de la Conselleria d'Agricultura, Pesca i Alimentació a la subscripció d'assegurances agràries, entre les quals es troben les assegurances incloses en els Plans Anuals d'Assegurances Agràries Combinades.
  
Per mitjà de l'Orde de 2 de febrer es va modificar la dita orde per adaptar-la a les condicions previstes en la nova regulació dels Plans d'Assegurances Agràries per a l'any 2005, per a la qual cosa, entre altres modificacions, s'establia una disposició transitòria sisena, que regulava l'aplicació de les subvencions de la Conselleria d'Agricultura, Pesca i Alimentació a la subscripció d'assegurances apícoles per a l'any 2005, tenint en compte la inclusió d'una nova línia per a esta activitat dins dels Plans Nacionals d'Assegurances Agràries.
  
La demora en la disponibilitat d'eixa nova línia, i atesa la demanda del sector apicultor en el sentit que l'any 2005 tinga la consideració d'un any de transició per a adaptar-se a la nova situació en matèria d'assegurances per al col·lectiu mencionat, fa aconsellable modificar la disposició transitòria citada.
  
Per tot això que s'ha exposat anteriorment, a proposta de la Direcció General de Producció i Comercialització Agrària i fent ús de les atribucions conferides per l'article 35 de la Llei de Govern Valencià,
  
ORDENE
  
Article 1
  
Es modifica la disposició transitòria sisena, que queda redactada com seguix:
  
«DISPOSICIÓ TRANSITÒRIA SISENA
  
A causa de la demora l'any 2005 de l'entrada en vigor de la línia d'assegurances apícoles, inclosa en el Pla Nacional d'Assegurances Agràries, i a l'efecte de salvaguardar els interessos dels apicultors que subscrivien assegurances apícoles abans que la dita cobertura fóra inclosa en els plans mencionats, durant l'any 2005 queda sense efecte la limitació prevista en el punt 1 de l'article 1 pel que fa a la subvenció d'assegurances apícoles».
  
DISPOSICIÓ FINAL
  
La present orde s'aplicarà a tot el Pla d'Assegurances Agràries Combinades de 2005.
  
València, 20 de juny de 2005
  
El conseller d'Agricultura, Pesca i Alimentació,